Publication: Magyar Közlöny
Issue: MK-2000-5 (Year: 2000, Number: 5)
Era: 1990-2004
Section: munka- és pihenőidejéről, jutalmazásáról, valamint juttatásairól szóló 170/1992. (XII. 22.) Korm. rendeletet.
Paragraph Index: 403

2. El kell végezni a közalapítványok működését döntően meghatározó alapító okiratok módosítását. Az alapító okiratban szükséges rögzíteni — a kuratórium önállóságát nem sértve — az ellátott közfeladattal kapcsolatban a közalapítvány és az illetékes szaktárca között a szakmapolitikai érdekek, stratégiák egyeztetésének módját, a kölcsönös együttműködés formáit. Az alapító okiratok egységes szakmai és törvényességi feltételeinek biztosítására ki kell dolgozni egy szabályozási mintát, amely alapvetően az alábbiakra kell hogy tekintettel legyen: — minden alapító okirat rendelkezzen a „törzsvagyon” nagyságáról (törzsvagyon: az induló vagyon azon része, amely nem használható fel), — 2001. január 1-jétől a közalapítványok könyvelési, gazdálkodási feladatainak ellenőrzését a pályáztatás útján felkért könyvvizsgálók végezhetik, — rögzíteni szükséges a köztisztviselő kuratóriumi tagok részvételének szabályait. Felelős: Miniszterelnöki Hivatalt vezető miniszter igazságügy-miniszter pénzügyminiszter érintett tárcákat vezető miniszterek Határidő: 2000. március 1. (szabályozási minta) alapító okirat módosítások: 2000. június 30.

Source: https://magyarkozlony.hu/hivatalos-lapok/2bb6df68a9f6ff5a5410bba9ec7730e900bbe467/dokumentumok/592771f0148ef37d9635c764c63a9a4831e28454/letoltes